Как да избера матрак за детето си?

 За да изберете подходящ матрак за детето си, на първо място трябва да имате предвид възрастта му, а след това – в какъв тип детско легло ще спи: класическо, кош или люлка .  Изборът на матрак е изключително важен , когато става дума за новородено. По време на сън поведението на тялото на бебетата е различно от това на възрастните, затова трябва да подберете матрак , който е по-скоро твърд и без декорации от типа „баклавички“ , които могат да причинят затруднения в дишането.  Друго особено важно условие е матракът да пасва точно на размерите на леглото , за да не може детето да пъхне ръка, крак или лицето си в образуваната пролука. Трябва да вземете предвид и факта, че в първите месеци леглото е не само зона за сън, но и за игра. Когато детето започне да се изправя самó в креватчето си, дюшекът с неподходящи размери може да предизвика подхлъзване или заклещване .  

